Съдии излязоха в тоги срещу осакатената реформа | Ureport.bg
Ureport | Политика | България | Съдии излязоха в тоги срещу осакатената реформа
11 Дек., 2015 Ureport България, Водещи новини	Коментарите са изключени за Съдии излязоха в тоги срещу осакатената реформа
Десетки съдии излязоха в уречения час пред Съдебната палата в София, облечени в тогите си, в знак на протест срещу осакатената от парламента съдебна реформа.
Борисов похвали парламента, Плевнелиев – Христо Иванов
Съмна и вече се вижда #КОЙ кой е сред Реформаторите
Борисов е заявил ясно, че ще подкрепя само реформите на…
Сред магистратите има представители на Върховния касационен съд, в това число председателят му Лозан Панов, на Софийския районен съд, Софийския градски съд и други съдилища.
По-рано днес в словото си за тържествен пленум на ВКС по повод 135-годишнината от създаването на върховния съд Лозан Панов призова съдиите да изоставят страха: „Нека кажем не на страха и не допуснем мълчанието да ни превърне в страхливци“.
Протестът бе анонсиран от Съюза на съдиите в България като „събрание на съдии“, които ще обявят готовността си да разговарят с граждани по въпросите на съдебната реформа.
Сред протестиращите беше и съдия Мирослава Тодорова, чието политическо уволнение при първия кабинет „Борисов“ заради конфликт с тогавашния министър Цветан Цветанов предизвика протест на над 200 съдии.
Съдия Весислава Иванова от Софийския апелативен съд обясни, че те са излезли, за да покажат, че искат държавността да бъде защитена.
Съдиите застанаха на стълбите на Съдебната палата и бяха аплодирани от присъстващите граждани.
Тече третата вечер на граждански протест срещу смачкването на съдебната реформа. Един от основните пунктове на реформата, която трябваше да стартира с промяна в Конституцията, беше отнемане на част от едноличното влияние на главния прокурор върху правителството на съдебната система (Висшия съдебен съвет) и при назначенията в обвинението и съда и въвеждане на отчетност на шефа на държавното обвинение пред Народното събрание. С огромно мнозинство по предложение на АБВ обаче парламентът даде превес на влиянието на главния прокурор в бъдещата прокурорска колегия на ВСС, изменяйки на постигнатия през юли „исторически компромис“ при първото четене на промените в Конституцията.
Минути след това гласуване правосъдният министър Христо Иванов обяви, че подава оставка.
Върховен касационен съд, конституция, Лозан Панов, протест, Софийски градски съд, Софийски районен съд, съдеебна реформа, съдии, тоги